《至元戊寅四月十九日风雷大作村民以为龙王嫁女予作诗以纪之》
元代·于立

西方龙君嫁龙女，雷车彭彭载风雨。

神奸夜邀髑髅语，碧草无光愁露渚。鲛人献绡珠泪泣，鸾裾行烟翠痕湿。

阿鬟娇小不成妆，帝与桑田汤沐邑。胭脂紫玉吹海腥，阳侯击浪玻璃声。

湖边地皮薄如纸，长堤卷作长河水。

作者简介：南康庐山人，字彦成，号虚白子。博学通古今，善谈笑。不求仕进，以诗酒放浪江湖间。有《会稽外史集》。